tomron87/hebrew-wikipedia-sentences-corpus huggingface dataset:
החיטה מהווה כיום 20% מכלל כמות הקלוריות הנצרכות על ידי האדם, והיא משופרת ביחס לדגנים אחרים של העולם הישן בערכם התזונתי.
כבר בתקופה האפיפלאוליתית החל עיבוד החיטה, עדות לכך נמצאת באתר הארכאולוגי אוהלו II השוכן על גדת הכנרת, והוא אחד מגידולי המזון הראשוניים שבויתו.
ישנם שני סוגי חיטה: בעלי גרגיר עטוי ובעלי גרגיר חשוף.
בראשונים יש צורך בפעולה נוספת על מנת להוציא את הגרגיר מהעטיפה.
פעולה זו נעשה בדרך כלל על ידי כתישה וריסוק במתקנים המיועדים לכך, כדוגמת מכתש ועלי.
לעומתם הקבוצה השנייה מוכנה לטחינה.
במעבר מהתקופה הנאוליתית לתקופה הכלקוליתית, ובהמשך לתקופת הברונזה, הוחלפו החיטות העטויות בחשופות.
שעורה תרבותית היא אחד מהדגניים העיקריים בחקלאות חגורת הים התיכון וגידול בסיסי במערך היבול של האדם.
השעורה היא בת הזוג האוניברסלית של החיטה.
השעורה נחשבת כגידול נחות מהחיטה וכמאכל לחם דל.
כמות החלבון הממוצעת בגרגיר השעורה הוא כ-10%, וערכה המשקי נופל בהרבה מזה של החיטה והיא משמשת בעיקר כמזון לבעלי חיים ולתעשיית הבירה, בעוד שערכה כמזון ראשוני לאדם הוא משני בלבד.
הלחם המתקבל משעורה הוא גס, נקבוביותו מועטת והתייבשותו מהירה מאוד.
השעורה היא הדגן העיקרי ששימש ומשמש גם כיום בתעשיית הבירה.
השעורה יכולה להתקיים בתנאים קשיים יותר מאלו שהחיטה זקוקה להם, ובהם יובש גדול יותר וקרקע דלה ומליחה יותר.
שיבולת-שועל הייתה גידול דגן עיקרי בחקלאות המסורתית בעולם העתיק ובת לוויה קרובה של החיטה והשעורה.
הערך התזונתי של שיבולת השועל הוא גבוה וגרגיריו מכילים 15%-16% חלבון ו8% שומנים.
יבול זה שימש ומשמש כמצרך יסוד בתפריט האנושי וכן כמספוא לבעלי חיים, בעיקר לסוסים.
גם הקש והתבן של שיבולת השועל ידועים כמספוא בעל ערך רב, וזאת בשל הערך התזונתי שלהם העולה כל זה של תבואות הלחם האחרות.
לתבן של שיבולת השועל מעלה נוספת, בהשוואה לתבן שעורה, בעובדה שאינו כולל מלענים גסים וכך אינו גורם סכנה לבעלי חיים האוכלים אותו.
דוחן מדורג בין הדגניים הקשים ביותר.
גרגיריו אינם עטויים והם מכילים 10%-11% חלבונים.
הגרגירים מורתחים ומבושלים בדומה לאורז.
שיפון הוא גידול דגן המאפיין את האזורים הממוזגים של העולם הישן.
הוא מנוצל בעיקר במזרח ובצפון מזרח אירופה בשל עמידותו בתנאי חורף.
גרגירי שיפון מכילים כמות לא מבוטלת של חלבונים וניתן לאפותם ולקבל לחם כהה, אף על פי שאיכות אפיית קמח שיפון נחותה מזו של קמח חיטה.
בניגוד לגידולי דגן אחרים, להם מנגנון הפריה עצמית, לשיפון מנגנון הפריה הדדית.
חיטה ושיפון לרוב משמשים להכנת לחמים, ואילו שיבולת-שועל ושעורה משמשים להכנת דייסות וגריסים לאדם, ולרוב, כמאכל לבעלי חיים.
השעורה משמשת כחומר גלם לתסיסה בעיקר לבירה, השיפון להפקת כוהל עמילן ועוד.
במקרא מוזכרת השעורה 34 פעמים, החיטה 30 פעם, הכוסמת 3 פעמים והדוחן פעם אחת
תהליך גידול הדגן ואזכורים במקרא
השנה החקלאית מתחילה מיד לאחר היורה.
הפלח חורש את השדה על מנת להכשיר את הקרקע לספיגת מים.
לאחר מכן בין החודשים דצמבר לפברואר, תקופת הזריעה של תבואות החורף, אותה זרעו בפיזור ידני ולאחר מכן חרשו בניצב לתלמי הפתיח על מנת לכסות את הזרעים.
תקופת הזריעה משתנה בחלקים שונים של הארץ.
תחילה בנגב, אחר כך בשפלה ובשרון, אז בעמק יזרעאל ולבסוף בהרים.
פעולות החריש והזריעה מוזכרות במקרא מספר פעמים - בבראשית מה ו, שמות לד כ, ובויקרא כו ג.
הקציר החל מחודש מאי עם הבשלת השעורה, ולאחר מכן החמיצה, החיטה וגידולי החורף האחרים התחיל הקציר שהיה צריך להיות מהיר למדי.
זמן הקציר נקבע בהתאם לזמן הבשלת התבואות.
איחור בקציר החיטה הרכה עלול לגרום לנשירת הגרגירים לכן יש לדייק בזמן הקציר.
קציר הדגניים נעשה על ידי חרמש או מגל, החל ממגל יד קטן ששימש לקציר עשבי בר וכלה במגל קציר בינוניים וגדולים לקציר תבואות.
פעולת הקציר מוזכרת במקרא במספר מקומות - בבראשית ח כב, מה ו, שמות לד כא, ישעיהו ט ב, יח ד.
עדות לשימוש בכלים מגל וחרמש גם מוזכרת במקרא בדברים טז ט,כו, ירמיהו נ טז, וביואל ד יג.
לאחר עירום התבואה את התבואה לגורן ושם מפרידים את גרגירי התבואה מהשיבולים ומלילתן.
הגורן מוקמה קרוב לכפר בדרך כלל בראש גבעה, במקום חשוף לרוחות שבו קרקע קשה וחלקה.
הפעולה הראשונה בגורן הייתה ההפרדה והפיזור של ערמות השיבולים הדחוסות.
פעולה זו נעשתה על ידי גברים בשעות הבוקר המוקדמות.
לאחר מכן בוצעה ההפרדה בים הגרגרים לקש.
ההפרדה הפשוטה נעשתה על ידי חיבוט או באמצעות דייש, ללא מכשירים, על ידי דריכה של רגלי בהמות על המדושה.
ההפרדה המשוכללת יותר נעשתה באמצעות מכשירי הדייש.
דייש זה נעשה באמצעות בהמות משא שכללו צירופים שונים של שור, חמור, פרה וגמל שנרתמו למורג שבתחתיתו היו שורות שורות של חידודי צור או ברזל.
השיבולים רוסקו תחת המורג והמוצר הופרד לקש, חציר וגרגירי תבואה.
לאחר מכן נעשתה פעולת הזרייה שבו נזרקת התבואה שנדושה, בדרך כלל על ידי מזרה עשיו עץ דמוי קלשון, בעל 5 או7 אצבעות.
או באמצעות רחת שהיא מעין את העשויה אף היא כולה מעץ.
השלב האחרון הוא הכבירה שבו מעוברים הגרגירים בכברה פעמיים, פעם ראשונה דרך כברה דלילה העוצרת את הקש, צרורות אבנים וגושי העפר.
כברה שנייה נעשית בכברות צפופות שבהן שרידי המוץ והתבן עוברים דרך הנקבים ונופלים ארצה בעוד שהגרגירים נשארים בכברה- התוצר הסופי בר- דגן נקי.
במקרא בסיפור קניית גורן ארוונה על ידי דוד המלך מוזכר כי הגורן שימש לדייש וכן מפורט מכללו של הגורן, אותו קנה דוד, בקר ומורגים.
דברי הימים א כא, כ-כה:
מקור המילה גורן מאכדית ופירושה ערום קש ואחסן דגן, שמן, רכוש.
השימוש במורג החל כנראה בארוך במסופוטמיה בסוף האלף הרביעי לפנה"ס, וכך גם ניצול הבהמות לגרירת מחרשות.
השתמרות טובה של גרעיני התבואה מותנת בכמה תנאים: משך האחסנה, האקלים, סוג הגרעינים ואיטומו של מתקן האחסנה.
את הגרעינים יש לשמור במקום יבש ולמנוע מהם לחות.
צורת האחסנה שונה ממקום למקום, יש שהגרעינים מאוחסנים בשקים או בחומר מתכלה אחר ויש שהם מאוחסנים במכלים עשויי חרס, ויש המאוחסנים בתפזורת על גבי ריצפת האסם.
בתקופת הברזל היו שני טיפוסי אסמים, טיפוסים אילו מאפיינים את ארץ ישראל בחלק גדול מההיסטוריה החקלאית שלה, טיפוסים אלה כוללים את הדגם בעל תוכנית עגולה או אליפטית ואת הדגם המלבני או הרבוע.
מנהג לאחסן דגן בבורות עגולים תת-קרקעיים ידוע היטב ברחבי העולם העתיק ומעדויות אתנוגרפיות עכשוויות ברחבי העולם הנקראים ממגורות.
אחסון דגן בבתי מחסנים גדולים, מלבניים או רבועים, היא תופעה כלל עולמית, כפי שעמד עליה אולברייט בעבודתו בבית מרסים.
המונח ערי המסכנות שמוזכר במקרא מקורו ככל הנראה מהשפה האכדית שמשמעותו גרנות, אסמים.
מונחים אחרים המוזכרים במקרא ומשויכים לאחסון – אוצרות בדרך כלל שייך למלך או אל.
המקרא מזכיר מספר מקומות בהם גידלו דגן
כפי שידוע השעורה מבשילה לפני החיטה.
תהליך זה מוזכר גם במקרא בסיפורה של רות המואביה.
לאחר פעולת הדיש ניתן לאחסן את הגרגירים או לטחון אותם לקמח.
הטחינה נעשתה בעזרת אבני רחיים, קערות כתישה או מכתש ועלי.
לאחר מכן מתקבל הקמח ממנו מכינים בצק אותו אופים ללחם.
על פי הממצא הארכאולוגי האפייה נעשתה על גבי טסי אפיה, אבנים רותחות או בתנור.
טסי אפיה נפוצים באתרים ארכאולוגים החל מתקופת הברונזה.
תנורי אפייה המתוארכים לתקופת הברזל נמצאו באתרים חצור, תל נוב, תל פר, תל הדר, רחוב, תל דור ותל כיסאן.
התנור בנוי מחומר בצורת גליל שלעיתים מדופן בחרסים.
לפעמים יש פתח בצידו המשמש להכנסת חומר בערה.
תנור ייחודי נמצא בתל נג'ילה.
תנור זה נייד, בשונה מאחרים.
השימוש בתנור נעשה מהפתח העליון הבצק מודבק לדפנות התנור וכך הוא נאפה.
תנורים מופיעים באיורים שונים במצרים, בדרך כלל ליד התנור עומדת דמות אדם המדביקה את הבצק לדופן התנור או מסיר את הלחם.
ציור כזה ניתן לראות בקברו של קן אמון בתבאי
עדויות בטקסטים המתוארכים לתקופת הברזל
לוח גזר התגלה בשפכים מחפירות תל גזר שנערכו בשנת 1908 ומתוארך למאה ה-10 לפנה"ס.
לוח אבן בו מצוינים חודשי העיבוד החקלאי.
בשורות 4 ו-5 מתוך 7 שורות הלוח מתוארים ירח קציר שעורים (חודש אייר) וירח קציר חיטים (חודש סיון).
האוסטריקון התגלה בשומרון ומתוארך למאה ה-8 לפנה"ס.
האוסטרקון מונה 3 שורות ובאחרונה נכתב - ימנה שעורים.
במצד חשביהו נמצאה עדות כתובה לגידול דגניים, קצירתם ואיסומם באזור החוף.
מתוארך למחצית השנייה של המטה ה-7 לפנה"ס.
המכתב הוא מכתב תלונה של אריס על מעבידו (הושעיהו בן שבי), שלקח ממנו בגדו כיוון שלא עמד במכסת העבודה אף על פי שלטענתו סיים לקצור ולאסום את היבול.
עבודתו של האריס הייתה קציר במקום שנקרא חצר אסם.
באתר חורבת עוזה נמצאו 17 אוסטריקונים המתוארכים לסוף המאה ה-7 לפנה"ס או תחילת המאה ה6 לפנה"ס.
האוסטרקון האדומי התגלה בשער המצודה כתוב בכתב אדומי – האוסטרקון נכתב על ידי אדומי בעל סמכות גבוהה מי האדומי שקיבל את המכתב.
במכתב דרישה לספק אוכל לשליח, האוכל מפורש כבצק.
ממכתב זה ניתן ללמוד שבחורבת עוזה אגרו תבואה, וכנראה השדות היו בבקעת ערד.
מכתבי ערד הם 91 אוסטרקונים עבריים המתוארכים לתקופת הברזל שהתגלו בתל ערד.
האוסטריקונים כוללים תעודות מסוגים שונים בהם מכתבים למפקדי ערד בענייני צבא ומינהל, הנחיות להספקת יין ולחם לגדודי צבא ואנשים שונים, רשימת של חלוקת חיטה ומצרכים שונים, רישום מלאי המחסן ועוד.
מאזכורים הנוגעים לתבואה אנו למדים שערד שימשה כמקום אחסון ואספקה מרכזי.
שלושה מצרכים עיקריים היו במחסנים קמח (או חיטה וכנראה שעורה) יין ושמן.
דבר המעיד שאילו מצרכי הייסוד העיקריים באותה תקופה.
מכתבי לכיש הם עשרים ושניים אוסטרקונים שהתגלו בארכיון בתל כיש בשכבה II בבית השער בלכיש, ועוסקים בעיקר בעניינים צבאיים.
מכתב 9 ממוען למפקדה של לכיש בו הוא מתבקש לספק יין ולחם.
ועת תן לחם 10 ו
עדויות לקיום הדגניים בתקופת הברזל ניתן למצוא באתרים שונים.
עדות זאת באה לידי ביטוי במציאת הממגורות, והממצא הבוטני.
אתר תל דן נמצא במקום הנביעות של מעיינות הדן למרגלות החרמון.
באתר נמצאו כ35 בורות, באחד מהם (336) נמצאה כמות גדולה של דגן מפוחם דבר המעיד ששימשו לאגירה.
כלי אבן שכללו בעיקר אבני שחיקה וכתישה וכלי צור שעליהם סמני ברק שימוש, כמות כלי הצור באתר מספיקה ליצירת 15 מגלים, ושרידי בקר שכנראה עזרו בעבודת החריש
באתר תל כיסאן נמצאו מספר ממגורות חפורות באדמה.
חלק מהממגורות הכילו קנקנים וחלק הכילו ממצא בוטאני.
לדוגמה בחדר 611 נמצאה ממגורה חפורה באדמה ובה 295 סמ"ק של דגן.
ובחדר 610 הצמוד נמצאו 16 קנקנים.
גם הממגורות וגם הקנקנים שימשו לאחסון.
הממצא הבוטאני באתר כלל 5235 גרגרי דגן תמימים מתוכם זוהו 3667 גרגירי חיטה (70% מהמכלול)
בנוסף זוהו שעורה שש טורית, בקיית הכרשינה ועשבים רעים במלווים את גידול הדגן כדוגמת זון משכר, שלמון סורי, שלמון יפואי וחפורית מוזרה.
אתר תל הדר נמצא על גדת הכנרת, כ-7 ק"מ מצפון לעין גב.
באתר נמצאו מספר בורות ממגורה מדופנים, מבנה מחסן, בו קנקני אגירה וכלי כתישה וטחינה רבים עשויים בזלת, ומבנה אסם בעל קירות מטויחים ביניהם משקופים קמורים שהכיל מספר חדרים.
באחד החדרים על ריצפת החדר נמצאה שכבה של גרעיני חיטה מפוחמים שכיסתה את מרבית ריצפת החדר לפי ממצאים אילו קבעו החופרים כי מדובר באסם.
התל נמצא בשטח העיר עפולה.
באתר אזור בו נתגלו קנקנים המכילים דגניים וקטניות.
במרכז האתר ממצא: אזור בו קנקנים עם דגניים וקטניות.
באתר נמצא מבנה מלבני בוץ שהיה מלא באפר, גרגירים ושברי קנקנים.
ושרידים נוספים של מבנים מסוג זה שפורשו כאסמים.
בקרבתם נמצאו שני מבנים עגולים מלבני בוץ ובסביבתם קנקנים עם כמות גדולה של גרגרים מפוחמים שפורשו כממגורות
באתר נמצאו גם כלי אבן עם שקע במרכזם ואבני ריחיים
הממצא הבוטאני באתר הכיל כמה אלפי זרעים מפוחמים בהם בקיה, חמצה/אפונה, פול, וגרגירים מפוחמים של שעורה, חיטה ועשבים רעים המלווים גידולי דגן.
באתר תל שילה נמצאו מקבצי ממגורות מדופנות.
הממצא הקראמי באתר כולל 76% כלי אגירה שבעזרתו ניתן להגדיר מבנים מסוימים כמחסנים.
הממצא הבוטאני באתר מכיל דגניים מסוג חיטה חשופה ושעורה דו טורית, נפח של 74 ליטר נמצא בממגורה 1462 בשטח D.
בנוסף לדגן נמצאו גם קטניות, עשבים הנלווים לגידול הדגן, בעיקר זון משכר, צימוקים ופירות המעידים על קיומם של כרמים ומטעי זיתים.
תל אפק (תל ראס אל עין)
אתר תל אפק שוכן על מקורות הירקון כ-2 ק"מ ממערב להרי שומרון.
באתר נתגלה שטח ובו אפר כבוש וחומר אורגני רב, גודלו של שטח זה כ-500 מ"ר, וממצא של כ- 150 להבי מגל במתאר לא רגולרי.
לפי החופרים מדובר בשטח ששימש לדייש המצאות הלהבים הלא רגולריים יכולה להעיד ששימשו כחלק ממורג, דבר המחזק את השערת החופרים שמדובר באזור דייש.
בנוסף נמצאו באתר 37 ממגורות מדופנות, בשלוש מהן נמצאו קנקנים המכילים תבואה.
הממצא הבוטאני באתר כלל פסולת תבואה שהכילה חיטה, שעורה וזון משכר.
בנוסף לפסולת נמצאו גם שעורה, חיטה, קטניות ופירות ואחוז גבוהה של עשבים רעים וצמחי תבלין.
אתר חורבת ראש זית נמצא על שלוחה צרה המשתפלת מהרי הגליל התחתון, כ-15 ק"מ ממזרח לעכו.
באתר שרידי מבנים עשויי אבן שהמרכזי והגדול שבהם על ראש הגבעה, מבנה מצודה.
באולם המרכזי של המצודה נמצא מכלול של כלי בישול בהם סירי בישול וטסי אפיה, והוא כנראה לא היה מקורה ושימש לבישול.
מסביבו היו חדרים בעלי שתי קומות, הקומה העליונה הכילה כלי בישול וממצא קטן והקומה התחתונה הכילה קנקנים.
בפינה הדרום מזרחית של המבנה היה חדר, שעומקו 3 מ', שכניסתו הייתה מלמעלה, והוא פורש כממגורה.
במצודה נתגלו למעלה מ-500 קנקנים מתוכם 3 קנקנים המכילים חיטה.
מספר קנקנים היו חתומים בפקק ועל אחד מהם נתגלתה טביעה של גרגירי חיטה.
בנוסף נתגלו כלים חקלאיים העשויים מברזל הכוללים שני להבי מחרשה, חמישה מגלים וכלי חפירה מברזל.
כלי האבן שנמצאו במצודה הכילו קערות מכתש, עליים, אגנים ואבני שחיקה.
הממצא הבוטאני במצודה כלל בעיקר חיטה חשופה, מעט שעורה דו טורית ושש טורית, בקיה, בקיה צרפתית, שבוליות של שיבולת-שועל, עשבים ממשפחת הדגניים ועשבים שונים.
בשנים ממרתפי המצודה התגלו מעל 160,000 גרגירים מפוחמים שקליפת מרביתם הוסרה
דגרתיליים (שם מדעי: Megapodiidae) הם משפחת עופות הקרובים לתרנגולים ושייכים לסדרת התרנגולאים, אשר יוצרים תלים באדמה ומטילים את ביציהם בתוכם.
הם אינם דוגרים אלא מכסים את הביצים בשכבת אדמה ונשארים בסביבה כדי לבדוק מדי פעם את טמפרטורת התל.
הדבר נעשה באמצעות מקוריהם, המצוידים בחיישן טמפרטורה, והם מוסיפים לתל, או גורעים ממנו אדמה, בהתאם לתוצאת הבדיקה.
האפרוחים שבוקעים מהביצים פורצים את שכבת האדמה ויוצאים לעולם מצוידים ביכולת הליכה וליקוט מזון.
בשונה משאר דוגרי הקרקע, ההורים אינם נשארים כדי להגן על האפרוחים או להכיר להם את סביבתם וללמדם כישורים נוספים.
האפרוחים הדגרתיליים אינם פוגשים כלל את הוריהם, ומסתדרים בכוחות עצמם.
הדגרתיליים חיים בעיקר ביערות טרופיים, סוואנות ואזורי שיחים בדרום-מזרח אסיה, גינאה החדשה ואוסטרליה ומלקטים עלים, זרעים, פירות וחרקים.
סוג ומין יחיד דגרתל וואלאס (Eulipoa wallacei).
סוג דגרתל שיחים (Megapodius) בו 12 מינים (אחד נכחד).
מין ליפואה עיננית (Leipoa ocellata).
מין ליפואה ענקית (Leipoa gallinacea) - נכחד.
סוג ומין יחיד דגרתל ההודו (Alectura lathami).
סוג דגרתל מדולדל (Aepypodius) בו 2 מינים.
סוג דגרתל הפורפוריה (Talegalla) בו 3 מינים.
דגנית אליקים (נולדה ב-1977) היא פסנתרנית, מלחינה ואמנית סאונד ישראלית.
יצירותיה מתעסקות באספקטים שונים של האינטראקציה בין האנושי והדיגיטלי.
באמצעות כלים כגון קומפוזיציה אלגוריתמית ומחשבים כמבצעים מוזיקליים.
אליקים החלה את לימודי הקומפוזיציה בגיל 17 אצל רביב גזית והמשיכה בבית הספר רימון שם התנסתה לראשונה בעבודה עם מוזיקה אלקטרונית וזכתה בפרסים במסגרת בית-ספרית עבור יצירותיה "דודא" ו"אבקה".
בשנת 2000 המשיכה בלימודי קומפוזיציה אצל המלחין אריה שפירא.
ב-2004 סיימה את לימודי התואר הראשון במוזיקה ובפילוסופיה באוניברסיטת חיפה.
במשך לימודיה כיהנה כמלחינת הבית של להקת המחול "אסקסטה" בניהולה האמנותי של רות אשל.
יצירותיה עבור הרכב זה בוצעו בפסטיבל ישראל, בפסטיבל כרמיאל ובסיבובי הופעות ברחבי ארצות הברית ואירופה.
עם סיום לימודיה בחיפה, אליקים המשיכה ללימודי התואר השני בקומפוזיציה בקונסרבטוריון המלכותי בהאג.
בשנותיה בהולנד כתבה שתי יצירות לטייפ - "סוויטה אמהארית" (2004, בכורה ישראלית: מרכז פליציה בלומנטל למוזיקה), ו"ערווה" (2005, בכורה ישראלית: מוזיאון תל אביב לאמנות), ובנוסף את "עדשים" (2006) לאנסמבל, אשר העפילה לשלב הגמר בתחרות "גאודאמוס".
בשנת 2006, עם חזרתה לישראל, הלחינה אליקים את "בלונד", בהזמנתו של המלחין קלרנס ברלו (בוצעה באולמות כגון ב-STEIM אמסטרדם, פסטיבל KOMA, בלגרד); ואת "רעפים" לבס קלרינט ואלקטרוניקה (בוצעה בתיבה, באולם רבקה קראון בירושלים ועוד).
בשנת 2008 מונתה לתפקיד יו"ר פורום המלחינות והמבצעות בישראל, וכיהנה בתפקיד זה במשך שנתיים.
במסגרת תפקיד זה, היא אצרה את הקונצרט "גג2", בהשתתפות המלחינות מאיה דוניץ, ענת פיק, הגר קדימה ואחרות.
ב-2009 החלה אליקים ליצור שיתופי פעולה רב-תחומיים כגון "אימפלוזיה", יצירה אודיו-ויזואלית עם נגן הצ'לו דן ויינשטיין והאמן נתן ברנד (בוצעה ב"תיבה", בcca-המרכז לאמנות עכשווית, תל אביב ועוד), ו"שלולית", וידאו-דאנס בשיתוף עם אמנית הווידאו טליה הופמן והכוריאוגרף אלעד שכטר (הוצגה במרכז לאמנות ומדיה "מעמותה" ובפסטיבל "Wall Paper", באיטליה).
בשנת 2010, היא כתבה יצירה לרשת האינטרנט "חוקי השתקפות" עבור גלריה 1024, בהשתתפותם של הגיטריסט אורי פרוסט, אמנית הרשת Batt-Girl, אמן הנויז דניאל דבידובסקי, המשורר ערן הדס והוויולן רונלד בורסן.
באותה שנה ייסדה אליקים ביחד עם ערן הדס ו-Batt-Girl את קבוצת הנטארט "בנות טיורינג".
הקבוצה העלתה מספר עבודות גלריה לצד מופעים חיים.
המופע "מייבי אטנדינג" זכה להצלחה רבה והוצג באירועים ומקומות כגון פסטיבל "ארס אלקטרוניקה" באוסטריה, במוזיאון תל אביב לאמנות, ובמוזיאון המדע בירושלים.
ב-2011 לקחה אליקים חלק בפרויקט "סינסתזיה", עבורו כתבה את 4_L_is, אימפרוביזציה מונחית לפסנתר ולאנסמבל.
היצירה בוצעה ב"לבונטין 7", תל אביב וב"וילה קבילה", האג.
ב-2012 יצרה אליקים את "קרש" - טרילוגיה למחול בשיתוף עם הכוריאוגרפית רוני הלר אשר הוצגה במרכז סוזן דלל.
ב-2013 כתבה את Jonah עבור אנסמבל מיתר אשר הוצגה במסגרת "חג המוזיקה הישראלית" במוזיאון תל אביב לאמנות.
כמו כן, בשנה זו החלה לאצור את סדרת הקונצרטים "הקלות הבלתי נסבלת של הקוהרנטיות", עבור "התיבה".
בשנת 2014 הלחינה אליקים את הפסקול לסרט "הגרמני הרך" בבימויו של האמן נדב בן נון, פס-קול עבור מחול מאת שלומית פונדמינסקי וכן זכתה בפרס הראשון בפסטיבל עכו עבור הפסקול אשר הלחינה להצגה "גן העדן האבוד" בבימויה של לילך דקל-אבנרי.
בשנת-2015 העלתה אליקים את "קוד/ה", יצירת משך (למעלה משש שעות), המתבססת על ספר השירה של ערן הדס, "קוד".
כתובה לפסנתר אוטומטי, ואפליקציית טקסט-טו-ספיץ' המבוססת על קולו של ערן הדס.
הספר עליו מבוססת היצירה, חושף את כל מבני ההייקו האפשריים בתורה.
זוהי דרשה חילונית המציעה פרשנות דיגיטלית בת-זמננו לסיפור הבריאה ולאבני הבניין של המסורת היהודית, תוך בחינת מעמדם של הטקסט, המוזיקליות והטקסיות.
באותה שנה היא הלחינה את הפסקול ל"מופעי ההיסטריה" מאת עדילי ליברמן (בכורה: פסטיבל אינטימדנס, תיאטרון תמונע; החלה בשיתוף פעולה עם המלחינה הדס פארי והמלחין רונלד בורסן (בכורה: פסטיבל טקטוניקס תל אביב); והלחינה את "Crack-ck-ck-cks In Walls of Silence" עבור New Babylon Ensemble (בוצעה בברלין, המבורג וברמן).
היצירה בוצעה בתיבה ובפורטו, בשיתוף עם האמן הסרבי אלן יילייק.
בשנת 2018, אליקים כתבה את The Sea That You Cannot See, עבור תוכנית רדיו ייחודית של אמנית הרדיו והמלחינה מאירה אשר (בהזמנת ORF1, אוסטריה).
התוכנית כללה נופי-סאונד פוליטיים מאת מלחינים ישראליים.
באותה שנה אליקים יצאה לשתי תוכניות שהות אמן בפריז ובגראץ, במהלכן הופיעה לצד אמנים מקומיים, הרצתה והעבירה סדנאות.
מענק מטעם הקרן החדשה לקולנוע וטלוויזיה, עבור אנסמבל בנות טיורינג 2014
פרס הפס-קול 2014, פסטיבל עכו
פרס ראש הממשלה לקומפוזיטורים, 2011
מענק מטעם קרן יהושע רבינוביץ לאמנויות תל אביב עבור סוויטה אמהארית, 2006
מלגה דו שנתית מטעם קרן התרבות אמריקה-ישראל, 2001-2003
מענק מטעם קרן יהושע רבינוביץ לאמנויות תל אביב עבור קוד/ה, 2015
מענק מטעם עיריית תל אביב עבור קוד/ה, 2015
תמיכה מטעם אקו"ם עבור Failing better (אלבום הבכורה), 2015
דגנדורף היא עיירה בבוואריה שבגרמניה, בירת מחוז דגנדורף.
דגנדורף שוכנת על גדת הדנובה, בין ערי הדנובה רגנסבורג ופסאו.
הדנובה היא גבולה הטבעי של העיירה מדרום.
ממערב, צפון ומזרח מוקפת העיר ביער בוואריה.
מדרום-מערב לעיירה חוצה גשר הרכבת את הדנובה בקילומטר ה-2,286 של הנהר.
מדרום לעיירה נמצא הצומת בין הכבישים Autobahn A3 ו-A92. מספר קילומטרים במורד הזרם, מזרחית למחוז דגנאו, נפגש הנהר איזר עם הדנובה.
סימנים קדומים להתיישבות באזור נמצאו בסמוך לדנובה ומתוארכים לכ-8,000 שנה לפני זמננו.
ממצאים ארכאולוגיים מתקופת הברונזה ומהתקופה הקלטית מצביעים על מגורים מתמשכים לאורך אלפי שנים.
אזכורה הראשון של דגנדורף בכתב הוא משנת 868. היינריך השני, קיסר האימפריה הרומית הקדושה, ביסס את עליונותו באזור בשנת 1002. דגנדורף מוזכרת לראשונה כעיירה בשנת 1212. היינריך השלושה עשר, דוכס בוואריה (מת ב-1290) מענף לנדסהוט של משפחת השלטון בבוואריה, הפך את דגנדורף למקום מושבו של בית המכס.
בשנת 1331 התיישב בעיירה היינריך השלישי מנטרנברג (נולד ב-1333), ששמו נגזר מטירה שכנה.
חורבות טירת נטרנברג עדיין שמורות היטב והן יעד פופולרי למטיילים.
בראשית שנות ה-30 של המאה ה-14 הייתה דגנדורף עיירת שוק ומסחר משגשגת.
עם זאת בתחילת אותו עשור נקלעה העיירה לסכסוך בין דוכסים בוואריים.
שרפה שפגעה בחלקים גדולים מהעיירה, גרמה לנזקים כבדים וכנראה הייתה אחת הסיבות לחוב מסיבי של התושבים הנוצרים לקהילה היהודית המקומית, חוב שהסתיים בטבח.
התייחסות לטבח זה ביהודי המקום נמצאת במסמך רשמי של הדוכס היינריך הארבעה עשר משנת 1337. במסמך זה חנן הדוכס את אזרחי דגנדורף בכל הנוגע להריגת היהודים.
הוא אף העניק להם זכות לשמור כל פריט שבזזו מקורבנותיהם.
עדויות נוספות לרציחות נמצאות בקורותיהם הכתובים של מנזרים חשובים מהתקופה וביצירותיו של יוהאן פון ויקטרינג (מת ב-1346 בערך).
לגבי שנת 1338 מזכירים מקורות אלה מגפת ארבה שהרסו חלק גדול מהיבול השנתי.
פון ויקטרינג מתייחס להתפשטות מזיקים זו בהקשר של רצח יהודי דגנדורף.
הכתובת בבזיליקה של דגנדורף שונה מהמקורות הקודמים.
תאריך האירועים מצוין כ-1337. היהודים מצוינים בתור אלה שהציתו את העיירה.
קהילת דגנדורף שבה והחלה לבנות כנסייה לאחר האירוע.
התאריך השגוי מציין כי כתובת זו נובעת ממקור מאוחר בהרבה.
אזכור גוף האלוהים מצביע על חילול המארח.
סביר שהאשמה זו כבר הייתה ידועה בפולקלור המקומי בתקופה זו.
האגדה על חילול המארח על ידי יהודי דגנדורף ועל הנסים שקרו לאחר "ענישתם" - "Das Gedicht von den Deggendorfer Hostien" (שירם של מארחי דגנדורף) - מופיעה בכתב יד בספריית מנזר עמרם הקדוש ברגנסבורג מהמאה ה-15 או לאחר מכן.
היא הופיעה מאות שנים לאחר התרחשות האירועים.
באופן סטראוטיפי, צוין תאריך האירוע כיום הפסחא ונוספה האשמה בהרעלת באר, למרות שמעולם לא הוזכרה האשמה זו לפני כן בהקשר האירוע.
אין פרטים שיכולים להתפרש כספציפיים לדגנדורף.
מצוין השם "הרטמן פון דגנברג" (Hartmann von Degenberg), שם שלא ניתן לזהות כאדם שאכן התקיים.
ייתכן שהפוגרום בדגנדורף התרחש בגלל חובות גבוהים של נוצרים ליהודים.
הארבה שהחריב חלק גדול מהיבול החמיר את המצב.
הפוגרום אירע כנראה בסוף ספטמבר או תחילת אוקטובר 1338 (סביב יום המשכורת ביום משתה מיכאל הקדוש).
ייתכן שהיהודים נרצחו מסיבות כלכליות והתיאור נכתב מחדש מאוחר יותר, כדי להצדיק את המעשה.
כך, במאה ה-15, נוצרה האגדה.
מסלול "החסד של דגנדורף" (Deggendorfer Gnad)
בשנים שלאחר ההאטה הכלכלית והטבח הנזכר, השתקמה דגנדורף.
עד שנת 1400 הסתיימה בנייתה של כנסיית הקבר הקדוש (Heilig-Grab-Kirche).
בראשית המאה ה-15 כבר עלו לרגל לדגנדורף 40,000 איש בשנה בממוצע.
העלייה לרגל הפכה לפולחן וטופחה על ידי הכומר יוהנס סרטוריוס (Johannes Sartorius, 1599-1609) והדוכס אלברכט מבוואריה (1584–1666).
במהלך המאות ה-18 וה-19, ובמיוחד בשנת 1737 (שנת ה-400 לאירוע) הגיעו מאות אלפי עולים לרגל אל דגנדורף.
העלייה לרגל היוותה אחד הגורמים העיקריים בכלכלת דגנדורף.
עם זאת, לאחר שיא זה, ההשתתפות פחתה בהתמדה עד שנת 1927. בשנת 1970 השתתפו בחגיגות כ-10,000 עולי רגל, בעיקר מאזור דגנדורף.
המשמעות העל-אזורית של מסלול "החסד של דגנדורף" אבדה, ובעיקר מבוגרים המשיכו להשתתף בו.
בשל התפתחויות אלה ניהלה העיירה קמפיין פרסומי מקיף בשילוב עיצוב מחודש של החגיגות בשנת 1976, מה שהביא לעלייה קלה בנוכחות צעירים.
העלייה לרגל החלה בחנוכה טקסית של דלת הכנסייה ב-29 בספטמבר (יום משתה מיכאל הקדוש).
ב-30 בספטמבר, היווה מצעד הכנסייה את שיא העלייה לרגל.
בשנת 1962 נוספה לתוכנית תהלוכה כנסייתית נוספת כדי להגדיל את מספר העולים לרגל.
העלייה לרגל הסתיימה בדרשה בשעה 16:00 ב-4 באוקטובר ובמחסום הטקסי של דלת הכנסייה.
בשנת 1973 הוחלף מועד המצעד והוא התקיים מ-30 בספטמבר עד 4 באוקטובר.
בשנות השישים גררה העלייה לרגל ביקורת גוברת עקב התיאורים האנטי-יהודיים המראים את היהודים מחללים-לכאורה את דמות הקדוש.
בין אלה היה מחזור של 16 ציורי שמן, בהם נראו דמויות מארחי המצעד וכן "יודנשטיין" - סדן עם דמויות יהודיות ומארחי המצעד הנוצריים סביבו).
למרות שהדיון הפך במהרה לנושא סוער בעיתונות המקומית, הארצית והזרה, רק ב-1968 הוסרו ארבעה מ-16 ציורי השמן.
הדיון נחלק בין אלה שראו את המצעד כאנטישמיות לבין הסבורים שמדובר בקטע מהפולקלור הבווארי.
הדיוקסיה של רגנסבורג הזכירה את המסורת הארוכה של העלייה לרגל וטענה כי היהודים כמעט מעולם לא הוזכרו בדרשות.
בשנות השמונים בדק מנפרד אדר (אוניברסיטת רגנסבורג) בעבודת דוקטורט את מקורו והתפתחותו של מסלול "החסד של דגנדורף".
על סמך ממצאיו החליטה הדיוקסיה של רגנסבורג לבטל את העלייה לרגל.
הבישוף מנפרד מולר ביקש סליחה על השמצת היהודים בת מאות השנים.
בשנת 2017 קישר ריכרד אוץ את הפסקת המצעד (שלושים שנה לאחר מועצת הוותיקן השנייה) להחלטה של הבישוף של רגנסבורג רודולף גרבר.
בסוף שנות השישים החליף גרבר קתדרה ללימודי תאולוגיה בקתדרה ללימודי יהדות באוניברסיטת רגנסבורג.
הושמעו טענות שקתדרה מסוג זה הייתה עשויה להפריך את הטענות האנטישמיות מוקדם יותר.
דגנדורף היה אתר מחנה עקורים לפליטים יהודים לאחר מלחמת העולם השנייה.
במקום שוכנו כ-2,000 פליטים, שיצרו מרכז תרבותי.
הם הוציאו לאור שני עיתונים והקימו קבוצת תיאטרון, בית כנסת, מקווה, מטבח כשר ועוד.
המחנה אף הוציא מטבע משלו, שכונה "דולר דגנדורף".
רבים מתושבי המחנה היו ניצולי מחנה הריכוז טרזיינשטט.
מחנה העקורים נסגר ב-15 ביוני 1949.
דגראסי היא זיכיון טלוויזיוני קנדי, שעוקב אחר קורותיהם של בני נוער מרחוב דגראסי, שבטורונטו, קנדה.
זוהי רשימת הדמויות הראשיות שהופיעו בסדרות חטיבת הביניים דגראסי ותיכון דגראסי (1987-1991) ודגראסי: הדור הבא ודגראסי: הכיתה הבאה (2001-2017).
הסדרות פונות לבני הנעורים וייחודן בכך שהן משקפות באופן כן את הצדדים הלא זוהרים, ואת האפרוריות שנושא עמו גיל ההתבגרות.
הסדרה התגאתה בכך שהיא מלהקת "נערים אמיתיים", כלומר שחקנים לא מנוסים שתואמים את הגילאים שמוצגים בסדרה.
השחקנים אף נהגו לאפר, להלביש ולספר את עצמם כדי להגביר את תחושת האותנטיות.
"חטיבת הביניים דגראסי" ו"תיכון דגראסי"
סטפני קיי היא תלמידה לשעבר בדגראסי.
היא אחותו הגדולה של ארתור קובלאווסקי.
היא הייתה מלכת הכיתה, שהחלה להתנהג ולהתלבש בצורה פרובוקטיבית כדי לזכות בפופולריות.
זה סיבך אותה בצרות לא מעט פעמים.
סטפני הייתה דמות ראשית בעונות 1–2 והופיעה ב-22 פרקים.
את סטפני גילמה השחקנית ניקול סטופמן.
ג'ואי ג'רמייה הוא בוגר דגראסי, מחזור 1992. הוא היה ידוע כילד מופרע, ליצן הכיתה וחביב הבנות.
בבגרותו הוא ניהל סוכנות למכירת מכוניות משומשות.
הוא בזוגיות עם אישה בשם דיאן, נכון לדגראסי: הדור הבא, עונה 5. הוא יצא בעבר עם סטפני קיי (בכאילו), ליז או'רורק, היה מאורס לקייטלין ריאן, נשוי לג'וליה מאנינג-ג'רמיה וניהל רומן עם טסה קמפינלי.
ג'ואי היה דמות ראשית בעונות 1–5.
הוא שב להיות דמות ראשית בדגראסי: הדור הבא, עונות 2–5 והיה אורח בעונה 1. סך הכל הוא הופיע ב-94 פרקים.
את ג'ואי גילם השחקן פאט מסטרויאני .
קייטלין ריאן היא בוגרת דגראסי, מחזור 1993. היא הייתה ידועה כנערה דעתנית שפועלת למען נושאים כמו איכות הסביבה, זכויות בעלי החיים ופמיניזם.
היא הייתה חברה טובה של ספייק, מאיה גולדברג, סוזי ריברה ולוסי פרננדז.
היא רווקה, נכון לדגראסי: הדור הבא, עונה 7. היא יצאה בעבר עם ריק מונרו, קלוד טאנר, ג'ואי ג'רמיה (לו היא אף הייתה מאורסת) והבמאי קווין סמית'.
קייטלין הייתה דמות ראשית בעונות 1–5.
היא שבה להיות דמות משנית בדגראסי: הדור הבא, עונה 2, ראשית בעונות 3–5 ואורחת בעונות 1 ו-7. סך הכל היא הופיעה ב-81 פרקים.
את קייטלין גילמה השחקנית סטייסי מיסטישין.
ארצ'י סימפסון הוא בוגר דגראסי, מחזור 1992. הוא היה ידוע כבחור הכי גבוה בשכבה ומזה מגיע הכינוי שלו.
הוא היה חסר אחריות ובעיקר רצה לעשות כיף.
בבגרותו הוא עבד כמורה למחשבים בדגראסי ומאוחר יותר התמנה להיות מנהל בית הספר.
הוא נשוי לספייק (כריסטין נלסון) ומגדל איתה את בתה, אמה ובנם המשותף, ג'ק, נכון לדגראסי: הכיתה הבאה.
הוא יצא בעבר עם מלאני ברודי, מישל אקסט וניהל רומן עם דפני הצילקוס.
סנייק היה דמות ראשית בעונות 1–5.
הוא שב להיות דמות ראשית בדגראסי: הדור הבא, עונות 1–14 ובדגראסי: הכיתה הבאה, עונות 1–4.
הוא הופיע במספר שיא של פרקים- 256 פרקים סך הכל.
את סנייק גילם השחקן סטפן ברוגרן אשר הפך לבמאי הסדרה בהמשך.
כריסטין נלסון היא בוגרת דגראסי, מחזור 1992. היא נקראה "ספייק" בגלל התספורת שלה.
היא ידועה כמי שנכנסה להיריון בגיל 14 וילדה את בתה, אמה.
היא נשואה לסנייק (ארצ'י סימפסון), נכון לדגראסי: הדור הבא, עונה 9. היא יצאה בעבר עם שיין מקיי (אבי בתה).
ספייק הייתה דמות ראשית בעונות 1–5.
היא שבה להיות דמות משנית בדגראסי: הדור הבא, עונות 1–2, ראשית בעונות 3–7 ואורחת בעונות 8–9. סך הכל היא הופיעה ב-113 פרקים.
את ספייק גילמה השחקנית אמנדה סטפטו.
דרק "ווילז" ווילר הוא בוגר דגראסי, מחזור 1992. הוא תחילה הוצג כנער שמח שגר באושר עם הוריו המאמצים.
הוא לא היה חכם בלימודים אך השקיע כמה שהוא יכול.
הוא היה מאוד מוכשר במוזיקה.
אחרי שפגש את אביו הביולוגי ואיבד את הוריו המאמצים בתאונת דרכים, חייו של ווילז השתנו לרעה.
הוא עבר לגור עם סבא וסבתא שלו אך הם סילקו אותו מהבית אחרי שמאסו בהתנהגות שלו.
בסופו של דבר הוא עלה על ההגה כשהוא שיכור והיה מעורב בתאונת דרכים.
הוא הרג ילד קטן וגרם לנזק זמני לראייה של חברתו לכיתה לוסי פרננדז.
הוא נשלח לכלא כתוצאה מכך.
ווילז היה דמות ראשית בעונות 1–5.
הוא שב לתפקיד אורח בדגראסי: הדור הבא בעונות 1 ו-3. סך הכל הוא הופיע ב-63 פרקים.
את ווילז גילם השחקן ניל הופ.
הת'ר פארל ואריקה פארל הן תאומות זהות, בוגרות דגראסי מחזור 1992. אריקה ידועה בתור מי שנכנסה להיריון ועברה הפלה, הראשונה שעשתה זאת בסדרה.
הת'ר ואריקה היו דמויות ראשיות בעונות 1–5.
הן שבו להופעת אורח בדגראסי: הדור הבא, עונה 3. סך הכל הן הופיעו ב-66 פרקים.
את הת'ר ואריקה גילמו השחקניות מורין ואנג'לה דיסיץ'.
לוסי פרננדז היא בוגרת דגראסי, מצטיינת מחזור 1992. היא הגיעה ממנהטן ובאה ממשפחה עשירה.
על אף חבריה הרבים, לוסי הייתה מאוד בודדה והוריה לא הקדישו לה תשומת לב.
היא נהגה לעשות מה שהיא רוצה ומתי שהיא רוצה, גישה שסיבכה אותה בצרות לא מעט פעמים, למשל כשהיא נתפסה גונבת בגדים.
לוסי הייתה דמות ראשית בעונות 1–5 ואורחת בדגראסי: הדור הבא, עונות 1–2. סך הכל היא הופיעה ב-66 פרקים.
את לוסי גילמה השחקנית אנאיס גרנופסקי.
לוריין דלקורט היא תלמידה לשעבר בדגראסי, חלק ממחזור 1992. אביה הוא מכונאי והוא לימד אותה הרבה כישורים מעולם הרכב.
יש לה הפרעות דיבור קלה.
היא חלתה בלוקמיה בשנתה הראשונה בתיכון.
בשל כך היא עזבה את בית הספר ומעולם לא חזרה להשלים את הלימודים.
הייתה דמות ראשית בעונות 1–4 והופיעה ב-41 פרקים.
שיין מקיי הוא תלמיד לשעבר בדגראסי, חלק ממחזור 1992. הוא היה החבר הראשון של כריסטין (ספייק) נלסון ואבי בתה, אמה.
ספייק לא הסכימה לתת לו לקחת חלק בחייה של אמה.
תחילה הוא ניסה לשלם לה דמי מזונות כל חודש, אך בשלב מסוים הוא השתמש בכסף הזה כדי לקנות כרטיסים להופעה ושיקר לספייק שאין לו כסף.
בהופעה, הוא התנסה עם הסם LSD ונמצא למחרת כשהוא זרוק מתחת לגשר, ללא זיכרון של האם הוא נפל או קפץ.
הוא סבל נזק מוחי קשה אחרי התקרית ועבר ללמוד בבית ספר לילדים עם צרכים מיוחדים.
ספייק לא סיפרה לאמה מה קרה לשיין, ואמה יצאה בעצמה לחפש אותו כשהייתה בת 15. הם נפגשו פעם אחת בלבד.
שיין היה דמות ראשית בעונות 1–3 ואורח בעונה 4 ובדגראסי: הדור הבא, עונה 3. סך הכל הופיע ב-40 פרקים.
את שיין גילם השחקן בילי פּארוט.
(בדגראסי: הדור הבא גילם אותו השחקן ג'ונתן טורנס.)
אלכסה פפדופולוס היא בוגרת דגראסי, מחזור 1992. היא מגיעה מבית יווני.
היא קופצנית וחברותית ומתעסקת הרבה בבנים ובמראה שלה.
החברה הטובה ביותר שלה היא מישל אקסט.
היא הייתה בזוגיות עם סיימון דקסטר ובהמשך אף נישאה לו.
אלכסה הייתה דמות ראשית בעונות 1–5 ואורחת בדגראסי: הדור הבא, עונה 1. סך הכל הופיעה ב-61 פרקים.
את אלכסה גילמה השחקנית איירין קוּראקוס.
מישל אקסט היא בוגרת דגראסי, מחזור 1992. היא הייתה נערה ביישנית שצברה ביטחון עצמי ככל שהשנים עברו.
בגיל 16 אביה סילק אותה מהבית אחרי שגילה שהיא יוצאת עם בי.
והוא לא אישר לה לצאת עם נער שחור.
החברה הטובה ביותר שלה היא אלכסה פפדופולוס.
מישל הייתה דמות ראשית בעונות 1–5 והופיעה ב-57 פרקים.
את מישל גילמה השחקנית מורין מקיי.
מלאני ברודי היא בוגרת דגראסי, מחזור 1993. היא הייתה שחיינית ובשלב מסוים יצאה עם סנייק.
מלאני הייתה דמות ראשית בעונות 1–5 והופיעה ב-56 פרקים..
את מלאני גילמה השחקנית שרה בלינגל.
קת'לין מיד היא בוגרת דגראסי, מחזור 1993. היא הייתה ידועה בהיותה רכלנית וטיפה מרושעת.
אמה הייתה אלכוהוליסטית וזה השפיע מאוד על ההתנהגות שלה ובסופו של דבר על הפרעת האכילה שלה.
החברה הטובה ביותר שלה היא מלאני ברודי.
קת'לין הייתה דמות ראשית בעונות 1–5 ואורחת בדגראסי: הדור הבא, עונה 1. סך הכל הופיעה ב-55 פרקים.
את קת'לין גילמה השחקנית רבקה היינס.
ריק מונרו הוא תלמיד לשעבר בדגראסי, חלק ממחזור 1993. הוא היה אמור להיות חלק ממחזור 1992 אבל הוא נשאר כיתה.
אמא שלו עזבה את המשפחה זמן מה לפני שהחל ללמוד ואביו היה מכה אותו.
הוא לא נהג לחייך הרבה, וקייטלין ריאן שמה לעצמה למטרה לגרום לו לחייך.
בסופו של דבר השניים ניהלו זוגיות.
ריק היה דמות ראשית בעונות 1–2 והופיע ב-10 פרקים.
את ריק גילם השחקן קרייג דריסקול.
ארתור קובלאווסקי הוא בוגר דגראסי, מחזור 1993. הוא אחיה הקטן של סטפני קיי.
סטפני התביישה בו והוא נאלץ למצוא את דרכו בבית הספר לגמרי לבד.
החבר הטוב ביותר שלו הוא ייק יו.
ארתור היה דמות ראשית בעונות 1–5 והופיע ב-65 פרקים.
את ארתור גילם השחקן דנקן ווג.
ייק יו הוא בוגר דגראסי, מחזור 1993. הוא ומשפחתו היו עניים והיגרו מווייטנאם, אחרי שנמלטו ממלחמת וייטנאם.
הוא לא היה נער שמח תחילה, אך בהמשך מצא חברים וצבר ביטחון.
החבר הטוב ביותר שלו היה ארתור קובלאווסקי.
ייק היה דמות ראשית בעונות 1–5 ואורח בדגראסי: הדור הבא, עונות 1–2. סך הכל הופיע ב-67 פרקים.
את ייק גילם השחקן סילאק סייסנאסי.
ליז אורורק היא בוגרת דגראסי, מחזור 1992. כשהיא הגיעה לבית הספר, היו שמועות שהיא "קלה" ושהיא נערה פרועה.
ג'ואי ניצל את זה וניסה לשכב איתה, אך היא סירבה בכעס.
יש לה תשוקה לבעלי חיים.
החברה הטובה ביותר שלה היא כריסטין נלסון.
ליז הייתה דמות ראשית בעונות 2–5 ואורחת בדגראסי: הדור הבא, עונות 1, 3 ו-5. סך הכל הופיעה ב-53 פרקים.
את ליז גילמה השחקנית קאת'י קינן.
סיימון דקסטר הוא בוגר דגראסי, מחזור 1992. בזמנו הפנוי הוא היה דוגמן ואהב לעסוק בספורט.
הוא היה בלתי נפרד מבת זוגו, אלכסה פפדופולוס, ואף התחתן עמה מיד עם סיום הלימודים.
סיימון היה דמות ראשית בעונות 1–5 ואורח בדגראסי: הדור הבא, עונה 1. סך הכל הופיע ב-49 פרקים.
את סיימון גילם השחקן מייקל קארי.
סקוטר וובסטר הוא בוגר דגראסי, מחזור 1993. הוא חלק מכיתת המחוננים בבית הספר ותחילה סבל הרבה מהצקות מפני שהוא נמוך.
סקוטר היה דמות ראשית בעונות 2–5.
את סקוטר גילם השחקן כריסטופר צ'ארלסוורת'.
מאיה גולדברג היא בוגרת דגראסי, מחזור 1993. היא מגיעה מבית יהודי והיא נולדה עם ספינה ביפידה, מה שאומר שהיא נעזרת בכיסא גלגלים.
על אף המגבלה שלה, היא נערה אמביציוזית וטובת לב שלא נותנת לנכות שלה להגביל את חייה.
מאיה הייתה דמות ראשית בעונות 2–5 ואורחת בדגראסי: הדור הבא, עונה 1.
את מאיה גילמה השחקנית קירה לוי.
בריאנט לסטר תומאס הוא בוגר דגראסי, מחזור 1992. הוא היה חבר טוב להרבה מהדמויות האחרות ועזר להם עם הבעיות שלהם.
החבר הטוב ביותר שלו היה סיימון דקסטר.
הוא יצא לתקופה קצרה עם אלכסה פפדופולוס אך לבסוף התחיל לצאת עם מישל אקסט ונשאר לצדה גם כשאביה סילק אותה מהבית אחר שגילה שהיא יוצאת עם נער שחור.
היה דמות ראשית בעונות 2–5 והופיע ב-48 פרקים.
טסה קמפנלי היא בוגרת דגראסי, מחזור 1993. היא החלה את דרכה כנערה ילדותית והיפראקטיבית ובהמשך הופכת ליותר בוגרת ומשוחררת מינית.
בסוף הסדרה היא נכנסה להיריון מג'ואי ג'רמיה אחרי שניהלה איתו רומן מאחורי גבה של קייטלין.
היא בחרה לא לספר לג'ואי על ההיריון ולהפיל את התינוק.
טסה עומדת במרכז אחד הציטוטים המפורסמים מהסדרה, כשקייטלין שבורת הלב שואלת את ג'ואי: "You were FUCKING Tessa Campinelli?" ובכך הפכה לדמות השנייה בהיסטוריה שאמרה את המילה "Fuck" בשידורי ברודקאסט בטלוויזיה הקנדית.
הדמות הראשונה הייתה סנייק, שאמר את המילה כמה שניות לפני קייטלין.
טסה הייתה דמות ראשית בעונות 3–5.
את טסה גילמה השחקנית קירסטן בורן.
קלוד טאנר הוא תלמיד לשעבר בדגראסי, חלק ממחזור 1991. הוא היה אקטיביסט והיה במערכת יחסים עם קייטלין ריאן.
הוא הרס את מערכת היחסים שלו כשגרר את קייטלין לפעולה שכללה השחתה של מפעל גרעיני והשאיר אותה להיתפס בידי המשטרה בעודו בורח ומציל את עצמו.
קייטלין נפרדה ממנו והדחייה שלה דרדרה אותו לדיכאון עמוק שבסופו התאבד בשירותים של בית הספר.
גופתו התגלתה על ידי סנייק.
קלוד היה דמות ראשית בעונות 4–5.
את קלוד גילם השחקן דייוויד ארמין-פרסלס.
דגראסי: הדור הבא ודגראסי: הכיתה הבאה
אמה נלסון היא בוגרת תיכון דגראסי, מחזור 2007. היא בתם של בוגרי תיכון דגראסי כריסטין נלסון ושיין מקיי, ובתו החורגת של בוגר דגראסי ארצ'י סימפסון.
היא נערה אידיאליסטית עם תשוקה לאיכות הסביבה שלא פוחדת להשמיע את קולה.
היא ידועה בהיותה אחראית ובוגרת.
חברתה הטובה ביותר היא מאני סנטוס.
חבריה הקרובים הם ליברטי ואן זאנט, ג'יי.
היא נשואה לספינר מייסון, נכון לדגראסי: הכיתה הבאה, עונה 2. היא יצאה בעבר עם שון קמרון, כריס שארפ, פיטר סטון, דמיאן הייז וקלי אשונה.
מקווי העלילה הבולטים שלה- נפילת קורבן לפדופיל באינטרנט (עונה 1), מערכת היחסים הסוערת שלה עם שון קמרון (עונות 1–7), הידבקות בזיבה אחרי שביצעה מין אוראלי בג'יי הוגארט (עונה 4), התמודדות עם אנורקסיה (עונה 5), מעבר לאוניברסיטה (עונה 8) ונישואיה לגאווין "ספינר" מייסון.
את אמה גילמה השחקנית מרים מקדונלד.
אמה הייתה דמות מינורית בחטיבת הביניים דגראסי ובתיכון דגראסי בהיותה תינוקת.
היא הייתה דמות ראשית בדגראסי: הדור הבא בעונות 1–9, וחזרה להופעת אורח בדגראסי: הכיתה הבאה, עונה 2.
מנואלה (מאני) סנטוס היא בוגרת תיכון דגראסי, מחזור 2007. תחילה היא הוצגה כחברתה החמודה והביישנית של אמה.
בהמשך, היא העדיפה להתמקד בפופולריות, במראה החיצוני שלה ובמיניות שלה.
חברתה הטובה ביותר היא אמה נלסון.
יורק וטובי אייזקס, ובהמשך גם דארסי אדוורדס.
הייתה לה יריבות עם פייג' מייקלצ'אק, אשלי קרווין ואלי נאש.
היא בזוגיות עם ג'יי הוגארט, נכון לעונה 9. היא יצאה בעבר עם קרייג מאנינג, ספינר מייסון, ג'יי.
את מאני גילמה השחקנית קאסי סטיל.
מאני הייתה דמות ראשית בעונות 1–9.
ליברטי ואן זאנט היא בוגרת תיכון דגראסי, מצטיינת מחזור 2007. היא אחותו הגדולה של דני ואן זאנט.
ליברטי הייתה ידועה כחנונית ומעצבנת, אך בעצם הייתה לא מובנת ומאוד בודדה.
בהמשך הסדרה, היא נהייתה פחות מעצבנת ויותר אהודה אך נשארה מאוד שופטנית.
חבריה הטובים הם אמה נלסון, מאני סנטוס, ג'יי.
הייתה לה יריבות עם מיה ג'ונס, אך הן השלימו.
היא רווקה, נכון לעונה 8. היא יצאה בעבר עם טאוורז, ג'יי.
יורק וניהלה רומן עם דמיאן הייז.
מקווי העלילה הבולטים שלה- התמודדות עם דיסקלקוליה (עונה 1), התאהבות בג'יי.
יורק (עונות 1–6), היריון מג'יי.
שהסתיים במסירת התינוק לאימוץ (עונה 5), התמודדות עם מותו של ג'יי.
את ליברטי גילמה השחקנית שרה ברבל-טישאוור.
ליברטי הייתה דמות ראשית בעונות 1–8 ואורחת בעונה 9 ובדגראסי: הכיתה הבאה, עונה 2.
טי.) יורק היה תלמיד בתיכון דגראסי עד למותו.
הוא היה ליצן הכיתה בעל חוש הומור מפותח, והיה אהוב על כולם.
(אפילו על תלמידים מהשכבות מעל, כמו פייג')
חבריו הטובים ביותר הם טובי אייזקס ופייג' מייקלצ'אק.
חבריו הטובים הם אמה נלסון, מאני סנטוס וליברטי ואן זאנט.
הייתה לו יריבות עם ספינר מייסון וג'יי הוגארט, אך כבר היה ביחסים טובים עם שניהם לפני שמת.
הוא היה בזוגיות עם מיה ג'ונס לפני שמת.
הוא יצא בעבר עם מאני סנטוס וליברטי ואן זאנט, בה הוא היה עוד מאוהב ועמד להגיד לה את זה לפני שנדקר למוות מחוץ למסיבת יום ההולדת שלה בידי תלמיד מבית הספר היריב, לייקהרסט.
מקווי העלילה הבולטים שלו- סלידתו מליברטי, ומאוחר יותר התאהבותו בה (עונות 1–6), הידלקות על מאני (עונה 3), ניסיונותיו להגדיל את הפין שלו באמצעות משאבה (עונה 4), היריון לא רצוי עם ליברטי, שימוש בסמים וניסיון התאבדות (עונה 5) ומותו.
אחרי מותו, הוקמה לו אנדרטה שנראתה בשטחי בית הספר עד שנת 2017, ואז נעלמה.
היה דמות ראשית בעונות 1–6.
טובי אייזקס הוא בוגר תיכון דגראסי, מחזור 2007. הוא אחיה החורג של אשלי קרווין בעקבות נישואי אביו לאמה של אשלי.
חברו הטוב ביותר היה ג'יי.
חבריו הטובים הם ליברטי ואן זאנט, מאני סנטוס, אמה נלסון, שון קמרון, דני ואן זאנט וריק מוריי.
הייתה לו יריבות עם ג'וני דימרקו, שנבעה ממעורבותו של ג'וני במותו של ג'יי.
הוא רווק, נכון לעונה 7. הוא יצא בעבר עם קנדרה מייסון והיה מאוהב בליברטי ואן זאנט, אך לא היה איתה בזוגיות.
מקווי העלילה הבולטים שלו- קושי להסתגל לאחותו החורגת, אשלי (עונה 1), רצונו להשתלב במועדון האגרוף והפרעת האכילה שלו (עונה 2), מערכת היחסים שלו עם קנדרה מייסון (עונות 2–3), חברותו עם ריק מוריי, היורה בבית הספר (עונה 4), התמודדות עם מותו של ג'יי.
והידלקות על חברתו, ליברטי (עונה 6) ואהבה חד צדדית כלפיו מהולי ג'יי.
את טובי גילם השחקן ג'ייק גולדסבי.
טובי היה דמות ראשית בעונות 1–5, משנית בעונות 6–7 ואורח בעונה 8.
שון קמרון הוא תלמיד לשעבר בדגראסי.
הוא עבר לדגראסי בכיתה ז' אחרי תקרית אלימה בבית הספר הקודם שלו, במהלכה הוא גרם נזק לשמיעה של תלמיד אחר.
הוא נחשב "ילד רע", אך למעשה היה בחור טוב שנטה לעשות טעויות.
חבריו הטובים הם ג'יי הוגארט, קרייג מאנינג, אלכס נונז, טובי אייזקס, מאני סנטוס, אמה נלסון וג'יי.
הייתה לו יריבות עם ג'ימי ברוקס ופיטר סטון.
הוא עזב את דגראסי לפני סיום הלימודים והתגייס לצבא, לכן לא סיים ללמוד עם חבריו.
הוא רווק, נכון לעונה 7. הוא יצא בעבר עם אמה נלסון, אלי נאש ואיימי פיטרס-הופמן.
מקווי העלילה הבולטים שלו- מערכת היחסים שלו עם אמה (עונות 1–7), התדרדרות מחדש אחרי תקופת שיקום (עונה 3), מערכת היחסים שלו עם אלי (עונות 3–4), מעורבותו בירי בבית הספר (הציל את אמה מידי היורה; עונה 4), מאסר (עונה 6) וגיוסו לצבא (עונה 7).
את שון גילם השחקן דניאל קלארק.
שון היה דמות ראשית בעונות 1–4 ו-6, ואורח בעונה 7.
אשלי קרווין היא תלמידה לשעבר בדגראסי.
היא אחותו החורגת של טובי אייזקס, בעקבות נישואיה של אמה לאביו של טובי.
תחילה היא הוצגה כנערה פופולרית, אך חסרת ביטחון.
בסוף עונה 1, היא בולעת גלולת אקסטזי ובוגדת בחבר שלה ג'ימי, מה שמוביל לניתוק מכל חבריה ולשינוי דרסטי בהופעה החיצונית שלה.
היא תמשיך לשנות את הופעתה שוב ושוב במהלך הסדרה, ככל שהיא ממשיכה לחפש את עצמה.
לבסוף היא חזרה להיות חברה עם כל החברים שאיבדה, אך הפופולריות כבר לא היוותה ערך עליון עבורה.
חברתה הטובה ביותר היא אלי נאש.
היא חברה טובה של פייג' מייקלצ'אק, הייזל אדן, וטרי מק'גרגור.
הייתה לה יריבות עם מאני סנטוס.
היא רווקה, נכון לעונה 8. היא יצאה בעבר עם ג'ימי ברוקס, קרייג מאנינג ואליסטר.
מקווי העלילה הבולטים שלה- קושי להסתגל לאחיה החורג החדש, טובי (עונה 1), יציאתו מהארון של אביה (עונה 1), אובדן כל חבריה והפיכה לגותית (עונה 2), מערכת היחסים הסוערת שלה עם קרייג (עונות 3–4), תמיכתה בג'ימי כשהוא בכיסא גלגלים (עונה 6) ואיחוד עם קרייג שמוביל לפרישתה מבית הספר.
את אשלי גילמה השחקנית מליסה מקינטייר.
אשלי הייתה דמות ראשית בעונות 1–4, משנית בעונות 6–7 ואורחת בעונה 5.
ג'ימי ברוקס הוא בוגר תיכון דגראסי, מחזור 2007. הוא בא ממשפחה אמידה והיה כוכב כדורסל בבית הספר.
על אף הרקע האמיד שלו, ג'ימי נותר צנוע ובעל ראש פתוח.
חייו של ג'ימי השתנו לעד כאשר הוא נורה בידי חברו לספסל הלימודים, ריק מוריי ונהיה מרותק לכיסא גלגלים.
חברו הטוב ביותר הוא ספינר מייסון, על אף חילוקי הדעות הרבים ביניהם.
הוא חבר טוב של פייג' מייקלצ'אק, מרקו דל רוסי, אלי נאש, טרי מק'גרגור וקרייג מאנינג.
הייתה לו יריבות עם שון קמרון.
הוא מאורס לטרינה, נכון לעונה 8. הוא יצא בעבר עם אשלי קרווין והייזל אדן.
מקווי העלילה הבולטים שלו- מערכת היחסים שלו עם אשלי קרווין (עונות 1–2, 6-7), מערכת היחסים שלו עם הייזל (עונות 3–5), התמודדות עם מצבו החדש כנכה בכיסא גלגלים (עונות 4–7), גילוי אהבתו לאומנות (עונה 6) וסיום לימודיו בזרועות חברתו החדשה, טרינה.
את ג'ימי גילם השחקן אוברי גרהאם.
ג'ימי היה דמות ראשית בעונות 1–7 ואורח בעונה 8.
פייג' מייקלצ'אק היא בוגרת תיכון דגראסי, מחזור 2006. היא אחותו הצעירה של דילן מייקלצ'אק ומייסדת קבוצת המעודדות בדגראסי, אשר המשיכה לפעול גם זמן רב אחרי שסיימה ללמוד.
תחילה היא הצטיירה כנערה פופולרית רשעית, יפה, מניפולטיבית ושטחית, אך מאוחר יותר התפתחה לבחורה חריפה, חכמה ואמביציוזית בעלת צד רך.
חבריה הטובים ביותר הם הייזל אדן ומרקו דל רוסי.
היא חברה טובה של אשלי קרווין, ג'ימי ברוקס, טרי מק'גרגור, ספינר מייסון, אלי נאש, קרייג מאנינג וג'יי.
הייתה לה יריבות עם אלי נאש (לפני שנהפכו לחברות), מאני סנטוס, הת'ר סינקלייר ודארסי אדוורדס.
היא רווקה, נכון לעונה 8. היא יצאה בעבר עם ספינר מייסון, מאט אוליאנדר, אלכס נונז, ג'סי סטפנוביק וגריפין פירס-טיילור.
מקווי העלילה הבולטים שלה- התמודדות עם אונס (עונה 2), מערכת יחסים עם ספינר (עונות 3–4), המשפט של האנס שלה שהסתיים בזיכויו (עונה 4), התנסות לסבית ראשונה שהתפתחה למערכת יחסים עם אלכס (עונות 5–7), התמודדות עם התקפי חרדה באוניברסיטה (עונה 6) וניסיונותיה להצליח כסטייליסטית \ שחקנית בהוליווד.
את פייג' גילמה השחקנית לורן קולינס.
פייג' הייתה דמות ראשית בעונות 1–8, וחזרה להופעת אורח בדגראסי: הכיתה הבאה, עונה 2.
גאווין (ספינר) מייסון הוא בוגר תיכון דגראסי, מחזור 2007. במשך זמן רב, ספינר היה בריון כוחני עד הירי בבית הספר, שבעקבות שמועה שהוא הצית ביורה החליט לירות בחברו הטוב של ספינר, ג'ימי, מה שהפך אותו למשותק ברגליו.
אחרי שחבריו גילו על מעורבותו בתקרית והרחיקו אותו, ספינר שינה את דרכיו וחבריו סלחו לו.
הוא לוקה ב-ADHD ולוקח ריטלין.
חבריו הטובים ביותר הם ג'ימי ברוקס, מרקו דל רוסי וג'יי הוגארט.
הוא חבר טוב של טרי מק'גרגור, הולי ג'יי סינקלייר, הייזל אדן, פייג' ודילן מייקלצ'אק, אשלי קרווין ועוד.
יש לו חברות\יריבות עם קרייג מאנינג.
הוא נשוי לאמה נלסון, נכון לעונה 9. הוא יצא בעבר עם פייג' מייקלצ'אק, מאני סנטוס, דארסי אדוורדס וג'יין וון.
את ספינר גילם השחקן שיין קיפל.
ספינר היה דמות ראשית בעונות 1–9 ואורח בעונה 14 ובדגראסי: הכיתה הבאה, עונה 2.
טרי מק'גרגור היא תלמידה לשעבר בתיכון דגראסי.
היא בחורה פופולרית אך חסרת ביטחון בנוגע למשקל שלה.
היא עזבה את בית הספר אחרי שהחבר שלה, ריק, הכניס אותה לקומה.
כשהיא התעוררה, היא לא שבה יותר לדגראסי.
חברתה הטובה ביותר היא אשלי קרווין.
היא חברה טובה של פייג' מייקלצ'אק, הייזל אדן, ג'ימי ברוקס וספינר מייסון.
היא רווקה, נכון לעונה 3. היא יצאה בעבר עם ריק מוריי.
מקווי העלילה הבולטים שלה- חוסר ביטחון בנוגע למשקל שלה (עונה 1), עבודתה כדוגמנית למידות גדולות (עונה 2) ומערכת היחסים שלה עם ריק, אשר נהג להרביץ לה.
את טרי גילמה השחקנית כריסטינה שמידט.
טרי הייתה דמות ראשית בעונות 1–3.
הייזל אדן היא בוגרת תיכון דגראסי, מחזור 2006. היא בחורה פופולרית ושטחית.
חברתה הטובה ביותר היא פייג' מייקלצ'אק.
היא חברה טובה של אשלי קרווין, טרי מק'גרגור, ספינר מייסון ומרקו דל רוסי.
היא רווקה, נכון לעונה 5. היא יצאה בעבר עם ג'ימי ברוקס.
על אף היותה דמות ראשית, קו העלילה היחיד שהתמקד בדמותה של הייזל היה בעונה 2, בו הייזל מסתירה את היותה מוסלמית מחשש לבריונות כלפיה אך לבסוף משלימה עם זאת ומגלה לכולם.
את הייזל גילמה השחקנית אנדריאה לואיס.
הייזל הייתה דמות משנית בעונות 1–2 וראשית בעונות 3–5.
קרייג מאנינג הוא תלמיד לשעבר בדגראסי.
קרייג הגיע לדגראסי כתלמיד חדש עם תשוקה לצילום אשר סובל מאביו המתעלל.
מאוחר יותר הוא הועבר מחזקת אביו לחזקת בעלה של אמו, תלמיד דגראסי לשעבר ג'ואי ג'רמיה.
עם הזמן העניין שלו בצילום דעך והוא הפך למוזיקאי.
חבריו הטובים ביותר הם מרקו דל רוסי, אלי נאש (שהייתה מאוהבת בו במשך שנתיים עד שהוא החזיר לה אהבה) וג'ימי ברוקס.
הוא חבר טוב של שון קמרון, אמה נלסון ואשלי קרווין.
יש לו חברות\יריבות עם ספינר מייסון.
הוא בזוגיות עם דוגמנית בשם איווט, נכון לעונה 8. הוא יצא בעבר עם מאני סנטוס, אשלי קרווין.
מקווי העלילה הבולטים שלו- התמודדות עם אביו המתעלל (עונה 2), מערכת יחסים עם אשלי (עונות 3–4), בגידה באשלי שמובילה להיריון (והפלה) של מאני (עונה 3), אבחון של הפרעה דו-קוטבית (עונה 4), הגשמת חלומו כמוזיקאי (עונה 5) והתמכרות לסמים (עונה 6).
את קרייג גילם השחקן ג'ייק אפשטיין.
קרייג היה דמות ראשית בעונות 2–5 ואורח בעונות 6–8 ובדגראסי: הכיתה הבאה, עונות 2 ו-4.
אלינור (אלי) נאש היא בוגרת תיכון דגראסי, מחזור 2006. היא הגיעה בעונה 2 כתלמידה הגותית.
לאט לאט הסטייל שלה התמתן, אך היא נשארה נאמנה לעצמה, צינית וחריפה.
החברים הטובים ביותר שלה הם מרקו דל רוסי, אשלי קרווין וקרייג מאנינג.
היא חברה טובה של פייג' מייקלצ'אק, אלכס נונז וג'ימי ברוקס.
הייתה לה יריבות עם פייג' מייקלצ'אק (לפני שנהפכו לחברות) ועם מאני סנטוס.
היא רווקה, נכון לעונה 8. היא יצאה בעבר עם מרקו דל רוסי, שון קמרון, ג'סי סטפנוביק.
מקווי העלילה הבולטים שלה- מערכת יחסים עם מרקו טרם יציאתו מהארון (עונה 2), פגיעה עצמית (עונה 3), מערכת יחסים עם שון (עונות 3–4), התמודדות עם היעדרות אביה ואמה האלכוהוליסטית (עונה 4), אהבה חד צדדית לקרייג (עונות 5–8), תלאותיה באוניברסיטה ובמערכת העיתון של הקולג' (עונות 6–7) והתמודדות עם אביה החייל הפוסט-טראומתי.
את אלי גילמה השחקנית סטייסי פארבר.
אלי הייתה דמות משנית בעונה 2 וראשית בעונות 3–8.
מרקו דל רוסי הוא בוגר תיכון דגראסי, מצטיין מחזור 2006. הוא תלמיד פופולרי ורקדן מוכשר (תחום שהוא נוטש מהר) אשר בהמשך מתלבט בנוגע לנטייתו המינית ויוצא מהארון.
חבריו הטובים ביותר הם אלי נאש, ג'ימי ברוקס, קרייג מאנינג, פייג' מייקלצ'אק וספינר מייסון.
הוא חבר טוב של מאני סנטוס, אלכס נונז, הייזל אדן, הולי ג'יי סינקלייר ודקלן קווין.
הוא רווק, נכון לעונה 8. הוא יצא בעבר עם אלי נאש, דילן מייקלצ'אק, טים (לדייט אחד) ואריק.
מקווי העלילה הבולטים שלו- מערכת יחסים עם אלי נאש (עונה 2), יציאה מהארון וההשלכות של זה (עונה 3), מערכת יחסים עם דילן מייקלצ'אק (עונות 3–7), התמכרות להימורים (עונה 6) והתמודדות עם חיים באוניברסיטה (עונות 6–7).
את מרקו גילם השחקן אדמו רוג'יירו.
מרקו היה דמות משנית בעונה 2, ראשית בעונות 3–8 ואורח בעונה 9 ובדגראסי: הכיתה הבאה, עונה 2.
אלכסנדרה (אלכס) נונז היא בוגרת תיכון דגראסי, מחזור 2006. היא הייתה "הילדה הרעה" בבית הספר.
היא חברה טובה של ג'יי הוגארט, מרקו דל רוסי, אלי נאש ושון קמרון.
הייתה לה יריבות עם אמה נלסון.
היא רווקה, נכון לעונה 7. היא יצאה בעבר עם ג'יי הוגארט ופייג' מייקלצ'אק.
מקווי העלילה הבולטים שלה- המעורבות שלה בירי בבית הספר (עונה 4), מערכת יחסים עם פייג' מייקלצ'אק ויציאה מהארון כלסבית (עונות 5–7) השלמת בגרויות (עונה 6) ומציאת עבודה כחשפנית (עונה 6).
את אלכס גילמה השחקנית דיאנה קסאלוס.
אלכס הייתה דמות משנית בעונות 3–4, ראשית בעונות 5–6 ואורחת בעונה 7.
ג'ייסון "ג'יי" הוגארט הוא תלמיד לשעבר בדגראסי.
הוא היה ידוע כבריון בבית הספר, אך מאוחר יותר התפתח וניסה לכפר.
הוא סולק מבית הספר אחרי מעורבותו בירי בבית הספר ומאז הוא עובד כמכונאי.
חבריו הטובים ביותר הם שון קמרון וספינר מייסון.
הוא חבר טוב של טאוורז, אלכס נונז וג'ימי ברוקס.
הוא בזוגיות עם מאני סנטוס, נכון לעונה 9. הוא יצא בעבר עם אלכס נונז.
מקווי העלילה הבולטים שלו- המעורבות שלו בירי בבית הספר (עונה 4), מערכת יחסים מינית עם אמה נלסון (עונה 4) ומערכת יחסים עם מאני סנטוס (עונות 7–9).
את ג'יי גילם השחקן מייק לובל.
ג'יי היה דמות משנית בעונות 3–4, ראשית בעונות 5–7 ואורח בעונות 8–9.
דארסי אדוורדס היא תלמידה לשעבר בדגראסי.
היא אחותה הגדולה של קלייר אדוורדס.
היא נערה פופולרית ונוצרייה אדוקה, מה שלעיתים הביא לקונפליקטים עם תלמידים אחרים.
היא עזבה את בית הספר כדי לבנות בתי ספר בקניה.
חברותיה הטובות ביותר הן מאני סנטוס וג'יין וון.
היא חברה טובה של אמה נלסון ושנטיי בלאק.
היא הייתה ביריבות עם פייג' מייקלצ'אק, ג'יי הוגארט, ג'וני דימרקו, מיה ג'ונס והולי ג'יי סינקלייר.
היא רווקה, נכון לעונה 8. היא יצאה בעבר עם ספינר מייסון ופיטר סטון.
מקווי העלילה הבולטים שלה- מערכת יחסים עם ספינר (עונה 5), פרסום תמונות נועזות ברשת והתמודדות עם סטוקר (עונה 6) ואונס שמוביל לניסיון התאבדות להתמוטטות נפשית בעקבותיו (עונה 7).
את דארסי גילמה השחקנית שניי גריימס.
דארסי הייתה דמות משנית בעונות 4–5, ראשית בעונות 6–7 ואורחת בעונה 8.
דני ואן זאנט הוא בוגר דגראסי, מחזור 2008. הוא אחיה הקטן של ליברטי ואן זאנט.
חבריו הטובים ביותר הם ג'יי.
יורק (לפני מותו), דרק הייג (עד שרבו ונפרדו), וסאב בהנדרי.
הוא חבר טוב של ג'יין וון ופיטר סטון.
הוא בזוגיות עם שנטיי בלאק, נכון לעונה 9. הוא יצא בעבר מיה ג'ונס לייה צ'אנג, ונערה בשם רייצ'ל (לדייט אחד).
מקווי העלילה הבולטים שלו- החברות שלו עם דרק הייג (עונות 5–6) ומערכות יחסים עם מיה, לייה ושאנטיי.
את דני גילם השחקן דאלמר אבוזייד.
דני היה דמות משנית בעונות 4–6 וראשית בעונות 7–9.
שאנטיי בלאק היא בוגרת דגראסי, מחזור 2011. היא בת דודתו של דייב טרנר.
היא הרכלנית של בית הספר ומנהלת אתר אינטרנט שמוקדש לרכילות על התלמידים.
במקור הדמות הייתה חלק ממחזור 2008, אך זה השתנה בעונה 9.
חברותיה הטובות הן אניה מקפירסון, הולי ג'יי סינקלייר, לייה צ'אנג, פיונה קווין וג'נה מידלטון.
היא גם הייתה חברה של אמה נלסון, מאני סנטוס ודארסי אדוורדס.
היא בזוגיות עם דני ואן זאנט, נכון לעונה 9.
את שאנטיי גילמה השחקנית ג'וג'ובה מנדיילה.
שנטיי הייתה דמות משנית בעונות 4–7 וראשית בעונות 8–11.
פיטר סטון הוא בוגר דגראסי, מחזור 2008. הוא חובב צילום, נער תחמן ומניפולטיבי והבן של מנהלת בית הספר.
חברו הטוב ביותר הוא ריילי סטאברוס.
הוא חבר טוב של ספינר מייסון, סאב בהנדרי, דני ואן זאנט, ג'יין וון ומשמש כמעין מנטור למאיה מטלין.
הוא רווק, נכון לעונה 10. הוא יצא בעבר עם אמה נלסון, דארסי אדוורדס ומיה ג'ונס.
מקווי העלילה הבולטים שלו- הפצת סרטון עירום של מאני (עונה 5), רומן סודי עם אמה (עונות 5–6), מערכת יחסים עם דארסי ותמיכה בה אחרי האונס (עונה 7), מערכת יחסים עם מיה (עונה 8) ושימוש בקריסטל מת'.
את פיטר גילם השחקן ג'יימי ג'ונסטון.
פיטר היה דמות ראשית בעונות 5–10, ואורח בדגראסי: הכיתה הבאה, עונה 2.
מיה ג'ונס היא תלמידה לשעבר בדגראסי.
היא עברה לדגראסי מבית הספר היריב, לייקהרסט, והפגינה כישורי ריקוד מוצלחים שהבטיחו לה מקום בנבחרת המעודדות.
היא אמא לילדה בת 3, איזבלה, אחרי שנכנסה להיריון בגיל 13. היא עזבה את בית הספר לפני סיום הלימודים כדי לדגמן בצרפת.
היא חברה טובה של מאני סנטוס, שנטיי בלאק, אניה מקפירסון, סאב בהנדרי, דני ואן זאנט וג'יין וון.
הייתה לה יריבות עם הולי ג'יי סינקלייר, דארסי אדוורדס וליברטי ואן זאנט, איתה היא כבר השלימה.
היא רווקה, נכון לעונה 9. היא יצאה בעבר עם לוקאס וליירי (אבי בתה), ג'יי.
יורק, דני ואן זאנט, פיטר סטון והייתה מאוהבת בסאב בהנדרי אך לא ניהלה עמו זוגיות.
מקווי העלילה הבולטים שלה- התמודדות עם היותה אמא צעירה (עונות 6–8), קונפליקט עם הולי ג'יי (עונה 7) ופיתוח קריירת דוגמנות (עונה 8).
את מיה גילמה השחקנית נינה דוברב.
מיה הייתה דמות משנית בעונה 6, ראשית בעונות 7–8 ואורחת בעונה 9.
ג'וני דימרקו הוא בוגר דגראסי, מחזור 2008. הוא הגיע לדגראסי מבית הספר היריב, לייקהרסט, לאחר שנשרף.